pythainlp/thaigov-v2-corpus-22032023 huggingface dataset:
วันศุกร์ที่ 2 ธันวาคม 2565
กระทรวงเกษตรตั้งเป้า ปี 68 ประเทศไทยปลอดโรคพิษสุนัขบ้า ชวนประชาชนร่วมเป็นอาสาปศุสัตว์เฝ้าระวังโรคฯ
กระทรวงเกษตรตั้งเป้า ปี 68 ประเทศไทยปลอดโรคพิษสุนัขบ้า ชวนประชาชนร่วมเป็นอาสาปศุสัตว์เฝ้าระวังโรคฯ
วันที่ 2 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลโดยกระทรวงเกษตรและสหกรณ์ ขอเชิญชวนพี่น้องประชาชนร่วมกันเป็นส่วนหนึ่งของการขับเคลื่อนสู่เป้าหมาย “ประเทศไทยปลอดโรคพิษสุนัขบ้าภายในปี 2568” ตามโครงการสัตว์ปลอดโรคคนปลอดภัยจากพิษสุนัขบ้า ซึ่งทางกรมปศุสัตว์ มีแนวทางแก้ปัญหาโรคนี้โดยมุ่งเน้นการควบคุมประชากรสุนัขและแมว และสัตว์ต้องได้รับวัคซีนป้องกันโรคพิษสุนัขบ้าไม่น้อยกว่าร้อยละ 80 ของจำนวนสุนัขและแมวเป็นประจำทุกปี อีกทั้งยังส่งเสริมความตระหนักรู้เรื่องโรคพิษสุนัขบ้าให้ประชาชนและเจ้าของสัตว์เลี้ยงรวมถึงการเลี้ยงสัตว์อย่างรับผิดชอบและไม่ปล่อยทิ้งสัตว์ในพื้นที่สาธารณะ ทั้งนี้ สถานการณ์โรคพิษสุนัขบ้าปี 2565 ข้อมูล ณ วันที่ 25 พ.ย. มีรายงานพบจากการสุ่มตรวจจำนวนสัตว์ที่มีเชื้อรวม 210 ตัว คิดเป็นร้อยละ 5 มีผู้เสียชีวิต 2 ราย ขณะที่ปี 2561 สูงถึงร้อยละ 15 ผู้เสียชีวิต 18 ราย
รองโฆษกฯกล่าวต่อว่า เพื่อให้สำเร็จตามเป้าหมาย “ประเทศไทยปลอดโรคพิษสุนัขบ้า” นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการให้กรมปศุสัตว์เร่งบูรณาการการทำงานกับภาคส่วนต่างๆและประชาชนในการสร้างอาสาปศุสัตว์รุ่นใหม่และพัฒนาอาสาปศุสัตว์เดิมที่มีอยู่แล้วให้มีความรู้ ความเข้าใจและมีทักษะในการปฏิบัติงานด้านการเฝ้าระวัง ป้องกันและควบคุมโรคพิษสุนัขบ้าครอบคลุมในทุกพื้นที่ ซึ่งในช่วงที่ผ่านมาได้จัดโครงการฝึกอบรมเพื่อสร้างและพัฒนาศักยภาพอาสาปศุสัตว์ด้านโรคพิษสุนัขบ้า ไปแล้วหลายรุ่น มีผู้ผ่านการอบรมครอบคลุมทุกพื้นที่ มากกว่า 1 แสนคน และในปี งบประมาณ 2566 นี้ ตั้งเป้าไว้ที่ 8,600 คน อย่างน้อย 2 - 3 คนต่อตำบล อาสาปศุสัตว์ที่ผ่านการฝึกอบรมแล้วจะได้รับใบประกาศนียบัตรผู้ผ่านการฝึกอบรม บัตรประจำตัวอาสาปศุสัตว์ และหนังสือมอบหมายให้ทำการฉีดวัคซีนโรคพิษสุนัขบ้าจากสัตวแพทย์ ตามพระราชบัญญัติโรคพิษสุนัขบ้า พ.ศ. 2535
“รัฐบาลขอเชิญชวนประชาชนร่วมมือกันป้องกันโรคพิษสุนัขบ้า ซึ่งทางกรมปศุสัตว์ กระทรวงเกษตรฯ พร้อมอำนวยความสะดวกในเรื่องการฉีดวัคซีนแก่สุนัขและแมว อีกทั้ง มุ่งสร้างอาสาปศุสัตว์ด้านโรคพิษสุนัขบ้า เพราะถือเป็นหัวใจหลักของชุมชนที่จะช่วยให้การเฝ้าระวังป้องกัน ควบคุมและกำจัดโรคพิษสุนัขบ้าเกิดความอย่างยั่งยืน ลดอุบัติการณ์การเกิดโรคพิษสุนัขบ้าทั้งในคนและสัตว์เลี้ยง” นางสาวรัชดา กล่าว
วันศุกร์ที่ 2 ธันวาคม 2565
ที่ปรึกษา รมว.กระทรวงอุตสาหกรรม เปิดงาน “Shimadzu 1st Global Hemp and Cannabis Summit 2022”
ที่ปรึกษา รมว.กระทรวงอุตสาหกรรม เปิดงาน “Shimadzu 1st Global Hemp and Cannabis Summit 2022”
วันนี้ (2 ธันวาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เป็นประธานเปิดงาน Shimadzu 1st Global Hemp and Cannabis Summit 2022 ซึ่งจัดงานร่วมกันระหว่าง Shimadzu Asia Pacific บริษัทพาราไซแอนติฟิค จำกัด และศูนย์บริการวิเคราะห์ทดสอบ (สวทช.) หรือ NCTC โดยมี Mr. Tetsuya Tanigaki Managing Director Shimadzu (Asia Pacific), Singapore นายพูศักดิ์ หิรัณยตระกูล Managing Director บริษัท พาราไซแอนติฟิค จำกัด ผศ.สุชาดา ไชยสวัสดิ์ ผู้อำนวยการศูนย์วิเคราะห์ทดสอบยาชีววัตถุ หรือ BPCL มหาวิทยาลัยเทคโนโลยีพระจอมเกล้าธนบุรี และดร.ณฏฐพล วุฒิพันธุ์ ผู้อำนวยการศูนย์บริการวิเคราะห์ทดสอบ สวทช. ร่วมเปิดงาน โดยภายในงานมีผู้ร่วมสัมมนากว่า 100 คน จากประเทศในเอเชีย อาทิ สิงคโปร์ มาเลเซีย อินโดนีเซีย ฟิลิปปินส์ เนปาล ศรีลังกา อินเดีย นอกจากนี้ยังมีกลุ่มบริษัทสำคัญในประเทศไทยที่เกี่ยวข้องกับการนำกัญชา/กัญชงไปใช้ประโยชน์เพื่อพัฒนาอุตสาหกรรมในประเทศ เข้าร่วมสัมมนา ณ อุทยานวิทยาศาสตร์ประเทศไทย สวทช.
กัญชง/กัญชา เป็นพืชเศรษฐกิจใหม่ ที่ได้รับการสนับสนุนจากรัฐบาล ผ่านทางกระทรวงอุตสาหกรรม เน้นการส่งเสริม สนับสนุน รวมถึงการผลักดันภาคอุตสาหกรรมให้นำกัญชง/กัญชา มาใช้ประโยชน์ครบทุกส่วน โดยนำเทคโนโลยีมาเสริมการวิเคราะห์ทดสอบในการสร้างผลิตภัณฑ์นวัตกรรมที่เกี่ยวข้อง เพื่อควบคุมคุณภาพ ให้เป็นไปตามมาตรฐานความปลอดภัยที่กฎหมายกำหนด เพื่อให้การนำกัญชง/กัญชา มาใช้ประโยชน์ทั้งทางการแพทย์ วิจัย และอุตสาหกรรมของประเทศให้มีความเจริญก้าวหน้าอย่างรวดเร็ว ซึ่งเป็นความร่วมมือระหว่างประเทศในเอเชีย รัฐบาลให้การสนับสนุน ศูนย์บริการวิเคราะห์ทดสอบ สวทช. หรือ NCTC จัดตั้งศูนย์วิเคราะห์ทดสอบด้านกัญชา กัญชง สารสกัดและผลิตภัณฑ์กัญชา กัญชง (Cannabis Analytical Testing Center: CATC) ที่ได้รับการรับรองมาตรฐานสากล ISO/IEC 17025 เพื่อรองรับการวิเคราะห์ทดสอบอย่างครบวงจร ทั้งด้านคุณภาพและความปลอดภัย เป็นผลิตภัณฑ์ที่มีมาตรฐานระดับสากล ช่วยสนับสนุนภาคอุตสาหกรรม เพิ่มมูลค่าทางเศรษฐกิจของประเทศ นอกจากจะมีงานสัมมนาถึงนวัตกรรมและเทคโนโลยีการวิเคราะห์ทดสอบ กัญชง/กัญชา แล้ว ยังมีการเยี่ยมชมแล็บตรวจวิเคราะห์ “กัญชา กัญชง กระท่อม” ของ NCTC สวทช. อีกด้วย
ผู้ที่สนใจสามารถสอบถามรายละเอียดได้ที่ เบอร์โทรศัพท์ 0 2117 6850 และ 0 2117 6864 E-mail: [emailprotected]
วันศุกร์ที่ 2 ธันวาคม 2565
รัฐบาลเพิ่มช่องทางเรียกรถยนต์รับจ้างถูกกฎหมาย มี 6 แอปแล้ว พร้อมเปิดอบรมออนไลน์ เพิ่มทางเลือกให้ประชาชนเข้าถึงบริการที่ปลอดภัยและเป็นธรรม
รัฐบาลเพิ่มช่องทางเรียกรถยนต์รับจ้างถูกกฎหมาย มี 6 แอปแล้ว พร้อมเปิดอบรมออนไลน์ เพิ่มทางเลือกให้ประชาชนเข้าถึงบริการที่ปลอดภัยและเป็นธรรม
วันนี้ (วันที่ 2 ธันวาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลส่งเสริมและผลักดันการให้บริการทางเลือกรถยนต์รับจ้างผ่านระบบอิเล็กทรอนิกส์ ซึ่งกระทรวงคมนาคมได้ออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564 เพื่อให้ภาครัฐสามารถควบคุมกำกับดูแลการให้บริการที่ปลอดภัยและเกิดการแข่งขันในการพัฒนาการให้บริการภายใต้กติกาเดียวกัน ก่อให้เกิดประโยชน์ในภาพรวม และเพิ่มทางเลือกในการเดินทางให้แก่ประชาชน
นางสาวรัชดาฯ กล่าวเพิ่มเติมว่า การให้บริการทางเลือกรถยนต์รับจ้างผ่านระบบอิเล็กทรอนิกส์ เป็นการให้บริการผ่านแอปพลิเคชันที่กระทรวงคมนาคมให้การรับรอง ซึ่งเป็นแอปพลิเคชันที่มีความปลอดภัย ไม่เปิดเผยข้อมูลส่วนบุคคลของผู้ใช้บริการ แสดงอัตราค่าโดยสารล่วงหน้าที่ชัดเจน ในอัตราที่เป็นธรรม สามารถตรวจสอบได้ และมีประกันครอบคลุมตามที่กฎหมายคุ้มครองผู้ประสบภัยกำหนด โดยกระทรวงคมนาคมได้ให้การรับรองแอปพลิเคชันสำหรับรถยนต์รับจ้างผ่านระบบอิเล็กทรอนิกส์แล้ว จำนวน 6 ราย ได้แก่ แกร็บ (Grab) โรบินฮู้ด (Robinhood) ฮัลโหลภูเก็ต เซอร์วิส (Hello Phuket Service) บอนกุ (Bonku) เอเชีย แค็บ (Asia Cab) และล่าสุดได้ให้การรับรองแอปพลิเคชัน “Airasia Super App” เรียบร้อยแล้ว
นอกจากนี้ การให้บริการผ่านระบบอิเล็กทรอนิกส์ ผู้ขับรถต้องมีใบอนุญาตขับรถสาธารณะ โดยสามารถอบรมออนไลน์ ผ่าน www.dlt-elearning.com และจองคิวทดสอบสมรรถภาพและทดสอบข้อเขียน ผ่าน DLT Smart Queue รวมถึงผู้ขับรถต้องผ่านการตรวจสอบประวัติอาชญากรรมจากสำนักงานตำรวจแห่งชาติ ทั้งนี้ เพื่อให้เกิดความยั่งยืนในการประกอบอาชีพภายใต้กรอบของกฎหมาย และสร้างความเชื่อมั่นให้แก่ผู้ใช้บริการ
“รัฐบาลมุ่งมั่นผลักดันการให้บริการรถยนต์รับจ้างผ่านระบบอิเล็กทรอนิกส์มาอย่างต่อเนื่อง โดยคำนึงถึงประโยชน์ในการเพิ่มทางเลือกในการเดินทางที่สะดวก ปลอดภัย สอดรับกับวิถีชีวิตในยุคดิจิทัล ตลอดจนเป็นการเพิ่มโอกาสในการประกอบอาชีพเสริม สร้างรายได้ให้แก่ประชาชน รัฐบาลจึงขอเชิญชวนประชาชนใช้บริการรถยนต์รับจ้างผ่านแอปพลิเคชันที่ได้รับการรับรองแล้ว ทั้งนี้ หากผู้ใช้บริการพบผู้ขับรถมีกิริยาวาจาไม่สุภาพ ไม่เก็บค่าโดยสารตามที่แอปพลิเคชันกำหนด ใช้งานรถที่ไม่ได้ขึ้นทะเบียนอย่างถูกต้อง สามารถร้องเรียนผ่านสายด่วน โทร. 1584 ศูนย์คุ้มครองผู้โดยสารและรับเรื่องร้องเรียน กรมการขนส่งทางบก ได้ตลอด 24 ชั่วโมง” นางสาวรัชดาฯ กล่าว
วันศุกร์ที่ 2 ธันวาคม 2565
น้อมนำพระราชปณิธานพระบาทสมเด็จพระเจ้าอยู่หัว กระทรวงมหาดไทย จัดกิจกรรม "จิตอาสานำพาสุข เพื่อพัฒนาคุณภาพชีวิตแบบมีส่วนร่วมของสังคม" สืบสานพระราชปณิธานและน้อมรำลึกในพระมหากรุณาธิคุณร
น้อมนำพระราชปณิธานพระบาทสมเด็จพระเจ้าอยู่หัว กระทรวงมหาดไทย จัดกิจกรรม "จิตอาสานำพาสุข เพื่อพัฒนาคุณภาพชีวิตแบบมีส่วนร่วมของสังคม" สืบสานพระราชปณิธานและน้อมรำลึกในพระมหากรุณาธิคุณรัชกาลที่ 9
เมื่อวันที่ 1 ธ.ค. 65 ที่โรงเรียนวัดเศวตฉัตร แขวงบางลำภูล่าง เขตคลองสาน กรุงเทพมหานคร นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายพรพจน์ เพ็ญพาส รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นำคณะผู้บริหาร ข้าราชการ พนักงาน เจ้าหน้าที่ในสังกัดสำนักงานปลัดกระทรวงมหาดไทย และสำนักงานเขตคลองสาน ลูกเสือ เนตรนารี ประชาชนจิตอาสา ร่วมทำกิจกรรมจิตอาสานำพาสุข เพื่อพัฒนาคุณภาพชีวิตแบบมีส่วนร่วมของสังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โอกาสนี้ นายพรพจน์ เพ็ญพาส รองปลัดกระทรวงมหาดไทย นำคณะฯ ลงพื้นที่เยี่ยมเยียนและมอบถุงน้ำใจให้กับผู้ด้อยโอกาส ยากจน มีรายได้น้อย ผู้พิการ และผู้ป่วยติดเตียง ในพื้นที่ชุมชนอู่ใหม่ และชุมชนวัดเศวตฉัตร ด้วยความปรารถนาที่จะให้พี่น้องประชาชนได้มีชีวิตความเป็นอยู่ที่ดีขึ้น สามารถใช้ชีวิตในสังคมได้อย่างมีความสุข
นายพรพจน์ เพ็ญพาส รองปลัดกระทรวงมหาดไทย กล่าวว่า เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 ปวงชนชาวไทยทุกหมู่เหล่าต่างมีความปลื้มปิติโสมนัสเป็นล้นพ้น ที่ได้ร่วมกันแสดงความจงรักภักดีและสำนึกในพระมหากรุณาธิคุณอันหาที่สุดมิได้ ด้วยการดำเนินกิจกรรมจิตอาสานำพาสุข เพื่อพัฒนาคุณภาพชีวิตแบบมีส่วนร่วมของสังคม
"ตลอดระยะเวลาที่ผ่านมา ปวงพสกนิกรชาวไทยต่างน้อมสำนึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 70 ปีแห่งการครองราชย์ ซึ่งทรงอุทิศพระองค์ปฏิบัติบำเพ็ญพระราชกรณียกิจนานัปการ เพื่อทำนุบำรุงอาณาประชาราษฎร์ สร้างความผาสุกร่มเย็นให้แก่ชาติบ้านเมือง ทรงเป็นพ่อของแผ่นดินที่พระราชทาน ความเอื้ออาทรห่วงใยแก่ราษฎรโดยถ้วนหน้า ทั้งปรัชญาของเศรษฐกิจพอเพียง พระบรมราโชวาท และพระราชดำรัสที่พระราชทานในโอกาสต่าง ๆ ได้เป็นเครื่องยึดเหนี่ยวให้ทุกฝ่ายยึดถือปฏิบัติ กระทรวงมหาดไทย น้อมรำลึกและสำนึกในพระมหากรุณาธิคุณอันหาที่สุดมิได้ จึงได้ดำเนินการจัดกิจกรรม "จิตอาสานำพาสุข" เพื่อพัฒนาคุณภาพชีวิตแบบมีส่วนร่วมของสังคม โดยการลงพื้นที่เยี่ยมเยียนและมอบถุงน้ำใจให้กับผู้ด้อยโอกาส ยากจน มีรายได้น้อย ผู้พิการ และผู้ป่วยติดเตียง ในพื้นที่ชุมชนอู่ใหม่ และชุมชนวัดเศวตฉัตร ให้ได้รับความช่วยเหลือและเป็นกำลังใจในการดำเนินชีวิตต่อไป" นายพรพจน์ฯ กล่าว
นายพรพจน์ เพ็ญพาส รองปลัดกระทรวงมหาดไทย กล่าวเพิ่มเติมว่า กระทรวงมหาดไทยมีความมุ่งมั่นในการสืบสานพระราชปณิธาน ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยความจงรักภักดี และจักมุ่งมั่นเจริญรอยตามเบื้องพระยุคลบาท เพื่อร่วมกันพัฒนาและสรรค์สร้างสังคมไทยให้มีความเจริญก้าวหน้าด้วยความมั่นคงอย่างยั่งยืนสืบไป
วันศุกร์ที่ 2 ธันวาคม 2565
รป.กษ. สุรเดช สมิเปรม ร่วมขับเคลื่อนงานศพก. และระบบส่งเสริมการเกษตรแบบแปลงใหญ่ ในพื้นที่จังหวัดน่าน
รป.กษ. สุรเดช สมิเปรม ร่วมขับเคลื่อนงานศพก. และระบบส่งเสริมการเกษตรแบบแปลงใหญ่ ในพื้นที่จังหวัดน่าน
วันพฤหัสบดีที่ 1 ธันวาคม 2565 นายสุรเดช สมิเปรม รองปลัดกระทรวงเกษตรและสหกรณ์ พร้อมด้วย นายนวนิตย์ พลเคน รองอธิบดีกรมส่งเสริมการเกษตร และคณะกรรมการเครือข่าย ศพก. และแปลงใหญ่ ระดับประเทศ ลงพื้นที่ตรวจเยี่ยมและติดตามการดำเนินงานแปลงใหญ่มะม่วงตำบลป่ากลาง อำเภอปัว จังหวัดน่าน จากนั้น ได้ตรวจเยี่ยมและติดตามการดำเนินงานของศูนย์เรียนรู้การเพิ่มประสิทธิภาพการผลิตสินค้าเกษตร ศูนย์เครือข่ายบ้านวังผา ตำบลทุ่งช้าง อำเภอทุ่งช้าง จังหวัดน่าน และชมการคัดบรรจุส้มสีทอง ณ ศูนย์เรียนรู้การจัดการสินค้าเกษตรชุมชน บ้านวังผา ตำบลทุ่งช้าง อำเภอทุ่งช้าง จังหวัดน่าน
และในช่วงบ่าย ร่วมเป็นเกียรติและให้คำปรึกษา แนะนำแนวทางในการพัฒนาช่องทางการตลาดสินค้าเกษตรของเกษตรกรภายใต้นโยบายตลาดนำการผลิต ในการประชุมเชื่อมโยงการดำเนินงานคณะกรรมการเครือข่าย ศพก. และแปลงใหญ่ ระดับประเทศ ครั้งที่ 1/2565 ณ ศูนย์ส่งเสริมและพัฒนาอาชีพการเกษตร จังหวัดน่าน อำเภอเมืองน่าน จังหวัดน่าน
วันศุกร์ที่ 2 ธันวาคม 2565
กระทรวงยุติธรรมรับมอบเครื่องอุปโภค จากบริษัท สไมล์ ภัณฑ์ จำกัด เพื่อส่งต่อให้กับผู้ด้อยโอกาส ผู้ป่วยติดเตียง ผู้ยากไร้ ใน จังหวัดหนองบัวลำภู
กระทรวงยุติธรรมรับมอบเครื่องอุปโภคจากบริษัท สไมล์ ภัณฑ์ จำกัด เพื่อส่งต่อให้กับผู้ด้อยโอกาส ผู้ป่วยติดเตียง ผู้ยากไร้ ใน จังหวัดหนองบัวลำภู
ในวันศุกร์ที่ ๒ ธันวาคม ๒๕๖๕ เวลา ๐๘.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานการรับมอบเครื่องอุปโภค จำนวน ๕๐๐ ชุด จากร้อยเอกวิชัย กุลวุฒิวิลาศ กรรมการผู้จัดการบริษัท สไมล์ ภัณฑ์ จำกัด ณ ห้องรับรอง ชั้น ๓ อาคารกระทรวงยุติธรรม โดยมีพันตำรวจโท ประวุธ วงศ์สีนิล รองปลัดกระทรวงยุติธรรม นายสำรวม บุญเสริม ผู้เชี่ยวชาญเฉพาะด้านบริหารทรัพยากรบุคคล รักษาราชการแทนผู้อำนวยการสถาบันพัฒนาบุคลากรกระทรวงยุติธรรม นายอนุพร อรุณรัตน์ ที่ปรึกษานายกสภาทนายความในพระบรมราชูปถัมภ์ ร่วมเป็นสักขีพยานการรับมอบในครั้งนี้ โดยเครื่องอุปโภคจากการรับมอบดังกล่าว กระทรวงยุติธรรมจะดำเนินการส่งมอบให้กับผู้ด้อยโอกาส ผู้ป่วยติดเตียง ผู้ยากไร้ ในจังหวัดหนองบัวลำภูต่อไป
วันศุกร์ที่ 2 ธันวาคม 2565
พลเอก ประวิตรฯ รองนายกฯ ร่วมมือ พลเอก เตีย บันห์ ร่วมปราบอาชญากรรมข้ามแดน โดยเฉพาะยาเสพติดและแก๊งคอลเซ็นเตอร์ไทย ที่ใช้กัมพูชาเป็นฐานหลอกคนไทยด้วยกัน
พลเอก ประวิตรฯ รองนายกฯ ร่วมมือ พลเอก เตีย บันห์ ร่วมปราบอาชญากรรมข้ามแดน โดยเฉพาะยาเสพติดและแก๊งคอลเซ็นเตอร์ไทย ที่ใช้กัมพูชาเป็นฐานหลอกคนไทยด้วยกัน
วันนี้ (2 ธันวาคม 2565) เวลา 1400 น. พลเอก ประวิตร วงษ์สุวรรณ รอง นรม. และ พลเอก เตีย บันห์ รองนายกรัฐมนตรี และ รัฐมนตรีว่าการกระทรวงกลาโหมกัมพูชา ได้ร่วมการประชุมคณะกรรมการชายแดนทั่วไป (GBC) ไทย - กัมพูชา ครั้งที่ 15 ณ รร.ดิ แอทธินี กรุงเทพฯ โดยฝ่ายไทยเป็นเจ้าภาพจัดขึ้น
ก่อนการประชุม พลเอก ประวิตรฯ ได้ร่วมหารือกับ พลเอก เตีย บันห์ ทั้งสองฝ่ายได้ย้ำสัมพันธ์และความร่วมมือทางทหารที่ใกล้ชิดแน่นแฟ้นในทุกระดับ และเห็นถึงความสำคัญของกลไกการประชุมคณะกรรมการชายแดนทั่วไป ( GBC ) ต่อความมั่นคงชายแดนของทั้งสองประเทศ โดยจะเพิ่มความร่วมมือกิจกรรมทางทหาร รวมทั้งการป้องกันและปราบปรามอาชญากรรมข้ามชาติมากขึ้น เช่น ยาเสพติด การค้ามนุษย์ อาชญากรรมทางไซเบอร์ โดยเฉพาะกลุ่มมิจฉาชีพหลอกลวงข้ามแดน รวมทั้งร่วมเดินหน้าขับเคลื่อนการเก็บกู้ทุ่นระเบิดตามแนวชายแดน ตามนโยบายของนายกรัฐมนตรี ทั้งสองประเทศ เพื่อความปลอดภัยของประชาชนทั้งสองประเทศ โดยไม่นำเงื่อนไขของเขตแดนมาเป็นปัญหาในการปฏิบัติงาน
โดย พลเอก ประวิตร ฯ ได้ขอบคุณกัมพูชา ที่สนับสนุนช่วยเหลือคนไทยในกัมพูชาที่ถูกหลอกลวง และขอความร่วมมือกัมพูชาช่วยกวาดล้างจับกุมแก๊ง Call Center คนไทย ที่ใช้กัมพูชาเป็นฐานหลอกลวงคนไทยด้วยกัน พร้อมย้ำ กห.ไทย พร้อมสนับสนุนที่นั่งศึกษาทางทหารระดับต่าง ๆ ให้ กห.กัมพูชา เพื่อความสัมพันธ์ทางทหารที่แน่นแฟ้นมากขึ้น
ต่อจากนั้น พลเอก ประวิตร และ พลเอก เตีย บันห์ ได้เป็นประธานร่วม การประชุมคณะกรรมการชายแดนทั่วไป ไทย - กัมพูชา ครั้งที่ 15 โดยเน้นย้ำ ความร่วมมือด้านต่าง ๆ ระหว่างกองทัพและหน่วยงานที่เกี่ยวข้องในทุกระดับ อันจะนำมาซึ่งสันติภาพ เสถียรภาพและความมั่นคงตลอดแนวชายแดน และรับทราบความก้าวหน้าของความร่วมมือด้านต่าง ๆ เช่น การผ่านแดนและการสัญจรข้ามแดน การเก็บกู้ทุ่นระเบิด การป้องกันและปราบปรามยาเสพติด การเสริมสร้างความร่วมมือระหว่างหน่วยงานชายแดน ในการพัฒนาคุณภาพชีวิต การศึกษา ศาสนาและวัฒนธรรม การค้าชายแดน สาธารณสุขและการบรรเทาสาธารณภัย โดยเฉพาะการขับเคลื่อนกลไกการประชุม ผบ.ทสส.ไทย - กัมพูชา และการจัดตั้งกลไก RBC ประชุมร่วมระหว่างกองกำลังป้องกันชายแดนทั้งสองประเทศ เพื่อแก้ปัญหาในระดับพื้นที่ นอกจากนั้น ได้สนับสนุนให้หน่วยงานระดับ อำเภอ จังหวัด ร่วมแก้ปัญหายาเสพติด โดยดำเนินงานหมู่บ้านคู่ขนานสีขาวและหมู่บ้านเข้มแข็งตามแนวชายแดน รวมทั้งร่วมปฏิบัติตามแผนแม่น้ำโขงปลอดภัย เพื่อควบคุมปัญหายาเสพติด ซึ่งความคืบหน้าที่เป็นรูปธรรมดังกล่าว สะท้อนถึงพัฒนาการความสัมพันธ์และความร่วมมือระหว่างกันในการแก้ปัญหาชายแดนที่มีมากขึ้นต่อเนื่อง
วันศุกร์ที่ 2 ธันวาคม 2565
สป. ร่วมสร้างกุศลเพื่อสภากาชาดไทยจัดพิธีรับมอบเงินและของรางวัลงานกาชาด ประจำปี 2565 ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย”
(1 ธันวาคม 2565 เวลา 13.30 น.) สำนักงานปลัดกระทรวงกลาโหม และสมาคมภริยาข้าราชการ สำนักงานปลัดกระทรวงกลาโหม จัดพิธีรับมอบเงินและของรางวัลงานกาชาด ประจำปี 2565 ณ ห้องพินิตประชานาถ ในศาลาว่าการกลาโหม
โดยมี พลเอก สนิธชนก สังขจันทร์ ปลัดกระทรวงกลาโหม เป็นประธาน และ พันเอกหญิง ทักษดา สังขจันทร์ นายกสมาคมภริยาข้าราชการสำนักงานปลัดกระทรวงกลาโหม ร่วมในพิธี ภายใต้แนวคิด “9 ทศวรรษ ใต้ร่มพระบารมี สดุดีสภานายิกาสภากาชาดไทย”
โดยสำนักงานปลัดกระทรวงกลาโหม และสมาคมภริยาข้าราชการ สำนักงานปลัดกระทรวงกลาโหม ได้ร่วมออกร้านฯ เพื่อหารายได้ทูลเกล้าทูลกระหม่อมถวาย สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชามารี อุปนายิกา ผู้อำนวยการสภากาชาดไทย โดยจัดกิจกรรมภายในร้านฯ และการจำหน่ายสลากบำรุงสภากาชาดไทย ซึ่งของรางวัลในการออกสลากฯ ได้รับความอนุเคราะห์จากส่วนราชการองค์การ บริษัท ห้าง ร้าน และผู้มีอุปการะคุณ อาทิ เครื่องใช้ไฟฟ้าภายในบ้าน ได้แก่ โทรทัศน์ กระทะไฟฟ้า เครื่องดูดฝุ่น เตาปิ้งย่างอเนกประสงค์ หม้อหุงข้าว พัดลม ฯลฯ รวมทั้งรถจักรยาน สร้อยคอทองคำ และเงินสดรวมมูลค่า 1,373,100 บาท ทั้งนี้ สภากาชาดไทยได้กำหนดจัดขึ้นระหว่างวันที่ 8 - 18 ธันวาคม 2565 รวม 11 วัน ณ สวนลุมพินี
วันศุกร์ที่ 2 ธันวาคม 2565
รมว.แรงงาน นำผู้บริหาร ข้าราชการกระทรวงแรงงาน น้อมรำลึกในพระมหากรุณาธิคุณในหลวงรัชกาลที่ 9 เนื่องในวันคล้ายวันพระบรมราชสมภพ วันชาติ และวันพ่อแห่งชาติ5 ธันวาคม 2565
รมว.แรงงาน นำผู้บริหาร ข้าราชการกระทรวงแรงงาน น้อมรำลึกในพระมหากรุณาธิคุณในหลวงรัชกาลที่ 9 เนื่องในวันคล้ายวันพระบรมราชสมภพ วันชาติ และวันพ่อแห่งชาติ5 ธันวาคม 2565
วันที่2ธันวาคม2565เวลา08.30น.นายสุชาติชมกลิ่นรัฐมนตรีว่าการกระทรวงแรงงานเป็นประธานในพิธีถวายราชสักการะเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2565โดยมีผู้บริหารระดับสูงข้าราชการและเจ้าหน้าที่หน่วยงานในสังกัดกระทรวงแรงงานเข้าร่วมโดยพร้อมเพรียงกันณห้องประชุมกระทรวงแรงงานชั้น5อาคารกระทรวงแรงงาน
สำหรับกิจกรรมเทิดพระเกียรติ
วันคล้ายวันพระบรมราชสมภพพระบาทสมเด็จพระบรมชนกาธิเบศมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2565ในครั้งนี้กระทรวงแรงงานยังได้มีการบรรยายพิเศษ“ประวัติศาสตร์ชาติไทยและพระราชประวัติพระบุญญาธิการ
พระอัจฉริยภาพและพระราชกรณียกิจในพระบาทสมเด็จพระเจ้าอยู่หัวรัชกาลที่10”โดยได้รับเกียรติจากวิทยากรหลักสูตรจิตอาสา904โรงเรียนจิตอาสาพระราชทาน:นายกองโทธารณาคชเสนีและว่าที่ร้อยตรีน้ำเพ็ชรคชเสนีสัตยารักษ์ซึ่งกิจกรรมดังกล่าวแสดงออกถึงความจงรักภักดีต่อสถาบันพระมหากษัตริย์เพื่อถวายเป็นพระราชกุศลและน้อมรำลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรที่ทรงปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร
+++++++++++++++++++
กองเผยแพร่และประชาสัมพันธ์
2ธันวาคม2565
วันศุกร์ที่ 2 ธันวาคม 2565
SME D Bank ผนึก ม.หอการค้าไทย - เออาร์ไอพี หนุนเอสเอ็มอีสู่ BCG Model
SME D Bank ผนึก ม.หอการค้าไทย - เออาร์ไอพี หนุนเอสเอ็มอีสู่ BCG Model  ดันคว้ารางวัลสุดยอดเอสเอ็มอี ‘THAILAND TOP SME AWARDS 2022’ ต้นแบบเติบโตยั่งยืนเคียงคู่สังคม สิ่งแวดล้อม
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า SME D Bank ในฐานะธนาคารเพื่อเอสเอ็มอีไทย ประกาศจุดยืนในการปฏิบัติภารกิจของการธนาคารเพื่อการพัฒนาเอสเอ็มอี ผ่านกระบวนการ “เติมทุนคู่พัฒนา” หนึ่งในภารกิจดังกล่าว ธนาคารร่วมกับนิตยสาร Business+ บริษัท เออาร์ไอพี จำกัด (มหาชน) และมหาวิทยาลัยหอการค้าไทย จัดพิธีมอบรางวัลสุดยอดเอสเอ็มอีไทย “THAILAND TOP SME AWARDS 2022” เพื่อยกย่องเชิดชูผู้ประกอบการเอสเอ็มอีไทยที่มีผลการดำเนินงานยอดเยี่ยม และการบริหารจัดการที่โดดเด่นในด้านต่าง ๆ โดยปีนี้ (2565) จัดต่อเนื่องเป็นปีที่ 6 มุ่งเน้นให้ความสำคัญเชิดชูผู้ประกอบการเอสเอ็มอีที่สามารถยกระดับธุรกิจตามแนวทางเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว หรือ BCG Model (Bio-Circular-Green Economy) ช่วยให้ธุรกิจเติบโต และก้าวเดินต่อไปสู่ความยั่งยืน สอดคล้องกับนโยบายรัฐบาลที่ให้ความสำคัญสูงสุดกับ BCG Model ด้วยการยกเป็นวาระแห่งชาติ
สำหรับการมอบรางวัลในครั้งนี้ ลูกค้าของ SME D Bank จำนวนถึง 16 รายที่ได้รับรางวัล จากผลงานโดดเด่นในการนำ BCG Model มาประยุกต์ใช้อย่างเหมาะสม สนับสนุนธุรกิจเติบโต และก้าวเดินต่อไปสู่ความยั่งยืน มีส่วนส่งเสริมความเข้มแข็งและความมั่นคงให้กับประเทศเติบโตอย่างสมดุล ทั้งด้านเศรษฐกิจ สังคม และสิ่งแวดล้อม โดยได้รับเกียรติจากนายมนู เลียวไพโรจน์ ประธานกรรมการ บริษัท เออาร์ไอพี จำกัด (มหาชน) เป็นประธานในพิธี ณ ห้องบอลรูม โรงแรมสวิสโฮเต็ล กรุงเทพฯ รัชดา เมื่อวันที่ 1 ธ.ค.65 ที่ผ่านมา
สำหรับลูกค้า SME D Bank ที่ได้รับรางวัลดังกล่าว ประกอบด้วย
1. บริษัท อีซียู ช็อป 1 จำกัด รางวัลการออกแบบสินค้ายอดเยี่ยมแห่งปี
2. บริษัท ร้อยแปด ฟู้ดส์ จำกัด รางวัลวิสาหกิจส่งเสริมภูมิปัญญาชุมชนแห่งปี
3. บริษัท มัลติเพิลฟู้ดส์ จำกัด รางวัลธุรกิจด้านอาหารแห่งปี
4. บริษัท เกียรติมุกดา พรีเมี่ยมไอซ์ จำกัด รางวัลธุรกิจเพื่อสังคมแห่งปี
5. บริษัท เหล็กร่มเกล้า จำกัด รางวัลนวัตรกรรมด้านอสังหาริมทรัพย์แห่งปี
6. บริษัท บิ๊กไพศาล โปรเจค จำกัด รางวัลธุรกิจดิจิทัลแห่งปี
7. บริษัท เรนเชอร์ สเปเชียล ทูลส์ แอนด์ เซอร์วิส จำกัด รางวัลความเป็นเลิศด้านบริการแห่งปี
8. บริษัท วรธันย์ เทคโนโลยี จำกัด รางวัลนวัตกรรมด้านการจัดจำหน่ายแห่งปี
9. บริษัท นอร์ทเทิร์น ไบโอแก๊ซ จำกัด รางวัลนวัตกรรมด้านพลังงานแห่งปี
10. บริษัท อำภาวิศวกรรม จำกัด รางวัลธุรกิจชีวภาพแห่งปี
11. บริษัท ไทยพลาสติกรีไซเคิลกรุ๊ป จำกัด รางวัลธุรกิจสนับสนุนเศรษฐกิจหมุนเวียนแห่งปี
12. บริษัท อาร์เอสที โรโบติกส์ จำกัด รางวัลนวัตกรรมด้านการผลิตแห่งปี
13. บริษัท สกาย ออน อินเตอร์เนชั่นแนล จำกัด รางวัลธุรกิจการเกษตรชีวภาพแห่งปี
14. ห้างหุ้นส่วนจำกัด เลม่อนโกลด์ (แอล.เอ็ม.จี) รางวัลธุรกิจเพื่อสิ่งแวดล้อมแห่งปี
15. บริษัท คีนน์ ไบโอเทค กรุ๊ป จำกัด รางวัลผลิตภัณฑ์ยอดเยี่ยมแห่งปี
16. บริษัท คอมพานี บี จำกัด รางวัลผู้ประกอบการที่มีบรรษัทภิบาล
วันพฤหัสบดีที่ 1 ธันวาคม 2565
บขส. เปิดจองตั๋วล่วงหน้า รองรับการเดินทางในช่วงวันหยุดยาวเดือนธันวาคมและช่วงเทศกาลปีใหม่ 2566
เตรียมรถโดยสารให้บริการวันละ 2,900 - 3,000 เที่ยว พร้อมคุมเข้มมาตรการด้านความปลอดภัยป้องกัน COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคมเปิดเผยว่า ในเดือนธันวาคมนี้ ช่วงสุดสัปดาห์มีวันหยุดยาวติดต่อกันหลายวัน อาทิ ในวันที่ 5 ธันวาคม 2565 ซึ่งเป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ วันพ่อแห่งชาติ และในวันที่ 12 ธันวาคม 2565 เป็นวันหยุดวันหยุดชดเชยวันรัฐธรรมนูญดังนั้นเพื่ออำนวยความสะดวกในการเดินทางให้กับประชาชนให้ได้รับบริการที่สะดวก รวดเร็ว ปลอดภัย ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม บริษัท ขนส่ง จำกัด (บขส.)จึงได้เตรียมความพร้อมจัดการเดินรถรองรับการเดินทางของประชาชนในช่วงวันหยุดดังกล่าว โดยได้จัดรถโดยสาร (รถ บขส. รถร่วม และรถตู้) เที่ยวไป ประมาณวันละ 2,900 เที่ยว คาดว่า จะมีผู้ใช้บริการ ประมาณวันละ 32,000 คน ส่วนการเดินทางกลับ ได้จัดรถโดยสาร รองรับประมาณวันละ 3,000 เที่ยว คาดว่า จะมีผู้ใช้บริการ ประมาณวันละ 33,000 คน
นอกจากนี้ เพื่อป้องกันปัญหาผู้โดยสารตกค้าง ลดความแออัดในสถานีขนส่งผู้โดยสาร และป้องกันการแพร่ระบาดของเชื้อไวรัส COVID-19 บขส. ได้เปิดให้บริการจองตั๋วโดยสารล่วงหน้าทุกเส้นทาง ผู้ใช้บริการสามารถวางแผนการเดินทางได้ล่วงหน้า ทั้งในช่วงเดือนธันวาคม 2565 และเทศกาลปีใหม่ 2566 ที่จะถึงนี้ โดยสามารถจองตั๋วโดยสารล่วงหน้าทางช่องทางออนไลน์ดังนี้ Application : E-TicketWebsite บขส. เว็บไซต์ www.transport.co.thเคาน์เตอร์เซอร์วิส ตัวแทนจำหน่ายตั๋ว บขส.และช่องจำหน่ายตั๋วของ บขส. ณ สถานีเดินรถทั่วประเทศ
ทั้งนี้ บขส. ขอเชิญชวนผู้ใช้บริการสมัครสมาชิก บขส. Card (ไม่เสียค่าใช้จ่ายในการสมัคร) ทาง Application E-Ticket และ www.transport.co.th เพื่อรับสิทธิพิเศษต่าง ๆ ตามเงื่อนไขที่บริษัทกำหนด อาทิ ส่วนลดค่าโดยสาร 5 % และรับคะแนนสะสมคูณ 2 เมื่อซื้อตั๋วผ่านช่องทางออนไลน์เดินทาง ในระหว่างวันที่ 1 - 31 ธันวาคม 2565 สอบถามรายละเอียดเพิ่มเติม Call Center 1490 เรียก บขส. ตลอด 24 ชั่วโมง
กรรมการผู้จัดการใหญ่ บขส. กล่าวเพิ่มเติมว่า ได้เน้นย้ำให้ผู้ประกอบการรถร่วมฯ ที่นำรถโดยสารมาวิ่งจะต้องดำเนินการ ตามมาตรการ/วิธีการปฏิบัติสำหรับการเดินรถโดยสาร เพื่อการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และให้ดูแลเรื่องความปลอดภัย ตรวจสภาพความพร้อมของรถโดยสาร พนักงานขับรถ ให้พร้อมก่อนออกเดินทางทุกครั้ง พร้อมจำกัดความเร็วไม่เกิน 80 - 90 กิโลเมตร/ชั่วโมง และเมื่อเจอฝนตก สภาพถนนเปียก เส้นทางที่น้ำท่วมขังควรใช้ความเร็วลดลง ใช้ความระมัดระวังในการขับรถให้มากขึ้น รวมทั้งนำมาตรการ 4 พร้อม ได้แก่ สถานีพร้อม พนักงานพร้อม รถโดยสารพร้อม และการบริการพร้อม มาใช้ เพื่อสร้างความปลอดภัยและความเชื่อมั่นในการเดินทางให้แก่ผู้โดยสารทุกคน
วันศุกร์ที่ 2 ธันวาคม 2565
ก.อุตฯ รับรางวัล“หน่วยงานคุณภาพด้านการใช้ธรรมาภิบาลข้อมูลภาครัฐ” (Data Governance) จาก นายกรัฐมนตรี
ก.อุตฯ รับรางวัล“หน่วยงานคุณภาพด้านการใช้ธรรมาภิบาลข้อมูลภาครัฐ” (Data Governance) จาก นายกรัฐมนตรี
เมื่อวันที่ 30 พฤศจิกายน 2565 นายเดชา จาตุธนานันท์ ผู้ตรวจราชการกระทรวงอุตสาหกรรม เป็นผู้แทนกระทรวงอุตสาหกรรมรับมอบรางวัล “หน่วยงานคุณภาพด้านการใช้ธรรมาภิบาลข้อมูลภาครัฐ” (Data Governance) จาก พลเอกประยุทธ์ จันทร์โอชา นายกรัฐมนตรี ในงานมอบรางวัลรัฐบาลดิจิทัลประจำปี 2565 “Digital Government Awards 2022” จัดโดย สำนักงานพัฒนารัฐบาลดิจิทัล (องค์การมหาชน) หรือ DGA เพื่อให้เกียรติและเชิดชูหน่วยงานที่มีความมุ่งมั่นที่จะพัฒนาองค์กรไปสู่การเป็นรัฐบาลดิจิทัล และเป็นแบบอย่างที่ดีกับส่วนราชการและหน่วยงานรัฐต่อไป ณ ตึกสันติไมตรี ทำเนียบรัฐบาล
โดยนายกรัฐมนตรี ได้แสดงความยินดีกับหน่วยงานที่ได้รับรางวัลรัฐบาลดิจิทัลประจำปี 2565 จำนวนทั้งสิ้น 53 รางวัล ที่มีความมุ่งมั่นตั้งใจในการปรับเปลี่ยนหน่วยงานสู่การเป็นรัฐบาลดิจิทัล จนส่งผลให้อันดับดัชนีชี้วัดระดับสากล Waseda-IAC World Digital Government Ranking ประเทศไทยขึ้นมาอยู่อันดับที่ 22 จาก 64 ประเทศทั่วโลก ในปี 2021
วันศุกร์ที่ 2 ธันวาคม 2565
กรมสรรพากรเปิดให้พ่อค้า - แม่ค้าออนไลน์ใช้ที่อยู่ในอาคารชุดจดทะเบียนภาษีมูลค่าเพิ่มผ่านระบบออนไลน์ได้แล้ว
กรมสรรพากรอำนวยความสะดวกให้พ่อค้า - แม่ค้าออนไลน์ ที่เป็นบุคคลธรรมดาและต้องการจดทะเบียนภาษีมูลค่าเพิ่ม (VAT) สามารถใช้ที่อยู่ในอาคารชุดหรือคอนโดมิเนียมขอจดทะเบียน VAT ผ่านระบบออนไลน์ได้แล้ว ตั้งแต่วันที่ 1 ธันวาคม 2565 เป็นต้นไป
นายลวรณ แสงสนิท อธิบดีกรมสรรพากร เปิดเผยว่า “ปัจจุบันธุรกิจขายของออนไลน์มีการขยายตัวอย่างรวดเร็ว และมีผู้ประกอบการจำนวนมากที่พักอาศัยในอาคารชุดหรือคอนโดมีเนียมและใช้เป็นสถานประกอบการ ซึ่งถ้ามีรายได้ทั้งปี เกินกว่า 1.8 ล้านบาท ผู้ประกอบการมีหน้าที่จดทะเบียน VAT ต่อกรมสรรพากร โดยที่ผ่านมาไม่สามารถใช้อาคารชุดเป็นสถานประกอบการเพื่อจดทะเบียน VAT ได้ กรมสรรพากรตระหนักถึงปัญหาดังกล่าว จึงได้ปรับปรุงกฎหมายให้สอดคล้องกับรูปแบบการประกอบธุรกิจขายของออนไลน์ในปัจจุบัน โดยให้นำอาคารชุดหรือคอนโดมีเนียมมาเป็นสถานประกอบการในการจดทะเบียน VAT ได้ตามหลักเกณฑ์ วิธีการ และเงื่อนไขที่กำหนด โดยสามารถศึกษารายละเอียดเพิ่มเติมและยื่นคำขอจดทะเบียน VAT ได้ที่ www.rd.go.th >> บุคคลธรรมดา >> ภาษีมูลค่าเพิ่ม >> ระบบจดทะเบียนภาษีมูลค่าเพิ่มสำหรับผู้ประกอบการพาณิชย์อิเล็กทรอนิกส์ที่ใช้อาคารชุดเป็นสถานประกอบการ พร้อม Upload เอกสารที่เกี่ยวข้อง”
อธิบดีกรมสรรพากร กล่าวสรุปว่า “การปรับปรุงรูปแบบการจดทะเบียน VAT ให้กับพ่อค้า – แม่ค้าออนไลน์ในครั้งนี้ จะช่วยอำนวยความสะดวก ลดขั้นตอนและระยะเวลาให้สามารถยื่นจดทะเบียน VAT ได้ง่ายขึ้น เนื่องจากเป็นการทำธุรกรรมบนระบบออนไลน์ในทุกขั้นตอน ตอบโจทย์นโยบายตรงกลุ่ม บริการตรงใจ สนับสนุนรูปแบบการประกอบกิจการที่เปลี่ยนแปลงไปในยุคปัจจุบัน”
หากมีข้อสงสัยสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
วันศุกร์ที่ 2 ธันวาคม 2565
บีโอไอ – บสย. หารือแนวทางส่งเสริม Startup
บสย. - BOI หารือถึงแนวทางความร่วมมือเพื่อพัฒนาและส่งเสริมกิจการนวัตกรรมและวิสาหกิจเริ่มต้น Startup ภายใต้พระราชบัญญัติการเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย ทั้งภาคการเกษตรเทคโนโลยีชีวภาพ เศรษฐกิจหมุนเวียนดิจิทัล BCG Model
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นางดุสิดา ทัพวงษ์ รองผู้จัดการทั่วไป สายงานบริหารช่องทางและพัฒนาผู้ประกอบการต้อนรับ นายวิรัตน์ ธัชศฤงคารสกุล รองเลขาธิการคณะกรรมการส่งเสริมการลงทุน สำนักงานคณะกรรมการส่งเสริมการลงทุน (บีโอไอ) นายวรกาญจน์ โกศลพิศิษฐ์กุล ผู้อำนวยการกองเสริมสร้างขีดความสามารถในการแข่งขัน และคณะทำงานด้านวิชาการส่งเสริมการลงทุน ในโอกาสเข้าหารือถึงแนวทางความร่วมมือเพื่อพัฒนาและส่งเสริมกิจการนวัตกรรมและวิสาหกิจเริ่มต้น Startup ภายใต้พระราชบัญญัติการเพิ่มขีดความสามารถในการแข่งขันของประเทศสำหรับอุตสาหกรรมเป้าหมาย ทั้งภาคการเกษตรเทคโนโลยีชีวภาพ เศรษฐกิจหมุนเวียน ดิจิทัล BCG Model การท่องเที่ยวระดับคุณภาพภายใต้ 3 มาตรการพิเศษคือ
1.มาตรการส่งเสริมวิสาหกิจเริ่มต้น 2.มาตรการส่งเสริมการพัฒนาบุคลากรทักษะขั้นสูง 3.การสนับสนุนการนำผลงานวิจัยและพัฒนาต่อยอดเป็นการผลิตในเชิงพาณิชย์ โดยในส่วน มาตรการส่งเสริมการพัฒนาบุคลากรทักษะขั้นสูง บีโอไอ มีงบประมาณสนับสนุนทุนฝึกอบรมทักษะให้กับพนักงานในองค์กร โดยกิจการที่เข้ารับทุนสามารถร่วมสนันสนุนคู่กับบีโอไอ และยังสามารถให้คำปรึกษาการเลือกหลักสูตรที่เหมาะสมกับแต่ละกิจการได้ รวมถึงลูกค้า บสย. ที่ขอรับการส่งเสริมการลงทุน สามารถขอทุนการฝึกอบรมได้ทั้งระดับบุคคล และระดับองค์กร เป็นต้น
ในโอกาสนี้ บีโอไอ ยังได้หารือถึงแนวทางและหลักเกณฑ์การค้ำประกันสินเชื่อกลุ่ม Startup และการสนับสนุนผู้ประกอบการด้านการค้ำประกันสินเชื่อ โดย บสย. ได้ให้คำแนะนำ บทบาท การค้ำประกันสินเชื่อ พร้อมแนะนำ โครงการค้ำประกันสินเชื่อรายสถาบันการเงินระยะที่ 7 หรือ บี ไอ เจ็ด ( BI 7) ใหม่ล่าสุด วงเงิน 11,000 ล้านบาท รองรับการเปิดประเทศ และการขยายตัวของเศรษฐกิจไทย โดยการเติมสภาพคล่องให้ผู้ประกอบการ SMEs พร้อมสนับสนุนการเข้าถึงแหล่งทุนให้กับผู้ประกอบการ SMEs และ Startup ที่ขอรับการส่งเสริมการลงทุนและต้องการสินเชื่อ รวมถึงแนวทางการบูรณาการความร่วมมือด้านหลักสูตรฝึกอบรมต่างๆ ระหว่าง บีโอไอ กับ บสย. เพื่อสนับสนุนการเพิ่มขีดความสามารถในการแข่งขันให้ผู้ประกอบการ SMEs ผ่านศูนย์ที่ปรึกษาทางการเงิน SMEs (บสย. F.A. Center) ณ สำนักงานใหญ่ บสย. อาคารชาญอิสสระทาวเวอร์ 2 ขั้น 18 ถนนเพชรบุรีตัดใหม่ กรุงเทพฯ เมื่อวันที่ 1 ธันวาคม 2565
วันศุกร์ที่ 2 ธันวาคม 2565
ข่าวดีประเทศไทย! ฟรุ้ทบอร์ดแจ้งรถไฟจีน-ลาว ขนลำไยไทยล็อตแรก 20 ตู้
ข่าวดีประเทศไทย! ฟรุ้ทบอร์ดแจ้งรถไฟจีน-ลาว ขนลำไยไทยล็อตแรก 20 ตู้ ผ่านด่านรถไฟโม่ฮานสำเร็จ เป็นขบวนปฐมฤกษ์วันนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ (2 ธ.ค) เกี่ยวกับความคืบหน้าการเปิดบริการด่านรถไฟโม่ฮานเพื่อขนส่งผลไม้ไทย ด้วยขบวนรถไฟจีน-ลาวว่า วันนี้รถไฟจีน- ลาว ขนลำไยไทยล็อตแรก 20 ตู้ ผ่านด่านรถไฟโม่ฮานสำเร็จ เป็นปฐมฤกษ์วันนี้
“เมื่อเวลาตี 5 ขบวนรถไฟจีน-ลาว เดินทางออกจากสถานีเวียงจันทน์ใต้ โดยบรรทุกลำไยของจันทบุรีในภาคตะวันออก จำนวน 20 ตู้คอนเทนเนอร์ ถึงด่านรถไฟบ่อเต็นพรมแดนลาว-จีน โดยใช้เวลา 5 ชั่วโมงเศษ และจอดรอเพื่อทำเอกสารพิธีการส่งออกเข้าจีนที่ด่านรถไฟโม่ฮาน จากนั้นขบวนรถเดินทางข้ามพรมแดนจีน-ลาว ไปยังด่านรถไฟโม่ฮาน และจะเดินทางต่อไปยังจุดหมายปลายทางคือมหานครฉงชิ่ง นับเป็นผลไม้ของไทยล๊อตแรกและเป็นขบวนรถปฐมฤกษ์ ในการขนส่งผลไม้ไทยข้ามแดนจากไทยผ่านลาวเข้าจีน ด้วยระบบรางสำเร็จเป็นครั้งแรก ภายใต้พิธีสารการนำเข้าส่งออกผลไม้ระหว่างไทย-จีน ซึ่ง ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ทำงานล่วงหน้าในการเปิดด่านรถไฟโม่ฮาน และด่านหนองคาย โดยเจรจากับทางการจีนที่นครปักกิ่ง เมื่อปลายปี 2562 จนบรรลุ การลงนามพิธีสารดังกล่าวได้สร้างโอกาสของผลไม้ไทยทุกภาคทั่วประเทศ ในการขนส่งด้วยระบบรางไปยังจีน โดยใช้เวลาลดลงเพิ่มขีดความสามารถในการแข่งขันของผลไม้ไทยมากขึ้น” นายอลงกรณ์ กล่าวในที่สุด.
วันศุกร์ที่ 2 ธันวาคม 2565
“อนุทิน” เปิด รพ.ชุมชนการแพทย์แผนไทยและการแพทย์ทางเลือก อบจ.แพร่ เพิ่มการเข้าถึงบริการสุขภาพคนในชุมชน
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลชุมชนการแพทย์แผนไทยและการแพทย์ทางเลือก องค์การบริหารส่วนจังหวัดแพร่ เพิ่มการเข้าถึงระบบบริการสุขภาพ ให้บริการตรวจรักษา ฟื้นฟู ป้องกันโรค และส่งเสริมสุขภาพ
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลชุมชนการแพทย์แผนไทยและการแพทย์ทางเลือก องค์การบริหารส่วนจังหวัดแพร่ เป็นทางเลือกเพิ่มการเข้าถึงระบบบริการสุขภาพ ให้บริการตรวจรักษา ฟื้นฟู ป้องกันโรค และส่งเสริมสุขภาพ ด้วยศาสตร์การแพทย์แผนไทยและการแพทย์ทางเลือก
วันนี้ (2 ธันวาคม 2565) ที่ องค์การบริหารส่วนจังหวัดแพร่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดโรงพยาบาลชุมชนการแพทย์แผนไทยและการแพทย์ทางเลือก ขององค์การบริหารส่วนจังหวัดแพร่ พร้อมเยี่ยมเสริมพลัง อสม.ในพื้นที่ โดยมี นายอนุวัธ วงศ์วรรณ นายกองค์การบริหารส่วนจังหวัดแพร่ คณะผู้บริหาร ข้าราชการ และอสม.ให้การต้อนรับ
นายอนุทิน กล่าวว่า ในปี 2566 กระทรวงสาธารณสุขมีนโยบาย “นำสุขภาพขับเคลื่อนเศรษฐกิจ”โดยส่งเสริมและสนับสนุนการใช้สมุนไพรไทยและยกระดับการแพทย์แผนไทย การแพทย์ทางเลือก รวมถึงการนำภูมิปัญญาท้องถิ่นที่เป็นจุดแข็งของประเทศไทย และการท่องเที่ยวเชิงสุขภาพ มาสร้างมูลค่าทางเศรษฐกิจเพิ่มรายได้ให้กับประชาชนและสร้างรายได้ประเทศ ซึ่งการเปิดโรงพยาบาลชุมชนการแพทย์แผนไทยและการแพทย์ทางเลือกของท้องถิ่นในวันนี้ นอกจากจะช่วยให้ประชาชนในพื้นที่ได้เข้าถึงระบบบริการสุขภาพเพิ่มขึ้นแล้ว ยังสะท้อนให้เห็นว่า ทุกภาคส่วนเห็นความสำคัญและพร้อมสนับสนุนนโยบายของกระทรวงสาธารณสุข รวมถึงนโยบายของรัฐบาลที่จะขับเคลื่อนให้ประเทศไทย เป็นศูนย์กลางสุขภาพโลก
สำหรับโรงพยาบาลชุมชนการแพทย์แผนไทยและการแพทย์ทางเลือก องค์การบริการส่วนจังหวัดแพร่เปิดให้บริการตรวจรักษา ฟื้นฟู ป้องกันโรค และส่งเสริมสุขภาพ ด้วยศาสตร์การแพทย์แผนไทยและการแพทย์ทางเลือกอาทิ นวดแผนไทย นวดประคบ ฝังเข็ม จัดกระดูก เป็นต้น ประชาชนทั่วไป ผู้ป่วย ผู้สูงอายุ สามารถรับบริการได้ทุกสิทธิการรักษา
จากนั้น ได้เยี่ยมเสริมพลัง อสม.ในพื้นที่ และมอบนโยบายการดำเนินงาน โดยให้ อสม.ซึ่งเป็นหมอคนที่ 1ร่วมปฏิบัติหน้าที่กับหมอคนที่ 2 และหมอคนที่ 3 ดูแล เฝ้าระวัง ป้องกันควบคุมโรค สื่อสารทำความเข้าใจและเชิญชวนประชาชนเข้ารับวัคซีนโควิด 19 ให้ครบ 4 เข็ม พร้อมทั้งดูแลสุขภาพตนเองเพื่อเป็นต้นแบบที่ดี ยกระดับสู่การเป็น “สมาร์ท อสม.” ใช้เทคโนโลยีในการดูแลสุขภาพคนในชุมชน รวมถึงช่วยกันสอดส่องลูกหลานในชุมชนให้ห่างไกลจากยาเสพติด
******************************************* 2 ธันวาคม 2565
วันศุกร์ที่ 2 ธันวาคม 2565
อนุทิน” เปิดรพ.สูงเม่น (แห่งใหม่) ขยายการดูแลประชาชน อ.สูงเม่นและพื้นที่ใกล้เคียง
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสูงเม่น (แห่งใหม่) พัฒนาศักยภาพและขยายบริการด้านการแพทย์ ตามนโยบาย “หนึ่งจังหวัดหนึ่งโรงพยาบาล” แบ่งปันทรัพยากรร่วมกับโรงพยาบาลแพร่ ดูแลสุขภาพประชาชนอำเภอสูงเม่นและใกล้เคียง
รองนายกรัฐมนตรีและรัฐมนตรีว่าการกระทรวงสาธารณสุข เปิดโรงพยาบาลสูงเม่น (แห่งใหม่) พัฒนาศักยภาพและขยายบริการด้านการแพทย์ ตามนโยบาย “หนึ่งจังหวัดหนึ่งโรงพยาบาล” แบ่งปันทรัพยากรร่วมกับโรงพยาบาลแพร่ ดูแลสุขภาพประชาชนอำเภอสูงเม่นและใกล้เคียงด้วยระบบเครือข่ายบริการไร้รอยต่อ
วันที่ (2 ธันวาคม 2565) ที่โรงพยาบาลสูงเม่น อำเภอสูงเม่น จังหวัดแพร่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดป้ายโรงพยาบาลสูงเม่น (แห่งใหม่) โดยมี พระราชเขมากร เจ้าคณะจังหวัดแพร่ พระโกศัยเกจิยารักษ์ รองเจ้าคณะจังหวัดแพร่ พระครูโกศลพิพัฒนคุณ เจ้าคณะอำเภอสูงเม่น นายแพทย์ยงยศ ธรรมวุฒิ รองปลัดกระทรวงสาธารณสุข นายแพทย์สมฤกษ์ จึงสมานผู้ตรวจราชการกระทรวงสาธารณสุขเขตสุขภาพที่ 1 รองผู้ว่าราชการจังหวัดแพร่ ผู้บริหาร และผู้เกี่ยวข้อง เข้าร่วมงาน
นายอนุทิน กล่าวว่า กระทรวงสาธารณสุข มุ่งพัฒนาศักยภาพสถานบริการทั่วประเทศเพื่อให้ประชาชนได้รับบริการด้านการแพทย์มีคุณภาพอย่างรวดเร็วและทั่วถึง โรงพยาบาลสูงเม่น ซึ่งเป็นโรงพยาบาลชุมชนขนาด 30 เตียงนอกจากการพัฒนาศักยภาพ ขยายบริการ ตามแผนพัฒนาระบบบริการ (Service plan ) ของกระทรวงสาธารณสุขแล้วยังดำเนินงานตามนโยบาย “หนึ่งจังหวัด หนึ่งโรงพยาบาล” (One Province One Hospital) ที่ให้โรงพยาบาล
ในจังหวัดร่วมกันให้บริการ โดยใช้ทรัพยากรร่วมกัน ทั้งแพทย์ พยาบาล เครื่องมือ ห้องผ่าตัด ยา เวชภัณฑ์และอื่นๆทำให้ผู้ป่วยสามารถเข้าถึงบริการได้ง่าย รวดเร็ว ลดระยะเวลารอคอยและได้รับบริการที่มีมาตรฐานเดียวกัน โดยจัดบริการร่วมกับ โรงพยาบาลแพร่ ทำให้สามารถให้บริการห้องผ่าตัดได้ 4 ห้อง ICU 8 เตียง ตึกผู้ป่วยใน ที่รองรับผู้ป่วยหนักและ Intermediate Care อีก 30 เตียง ดูแลประชาชนได้ทั้งในเขต อ.สูงเม่น อ.เด่นชัย อ.วังชิ้น อ.ลอง และบางส่วนของ อ.เมือง ครอบคลุมประชากร 150,000 คน ช่วยลดความแออัด และลดคิวห้องผ่าตัดของโรงพยาบาลแพร่ ได้อย่างมาก
ด้าน นายแพทย์แสงชัย พงศ์พิชญ์พิทักษ์ ผู้อำนวยการโรงพยาบาลสูงเม่น กล่าวว่า โรงพยาบาลเปิดให้บริการตั้งแต่ปี พ.ศ. 2513 เนื่องจากสถานที่เดิมคับแคบ ไม่สามารถขยายการบริการรองรับประชาชนที่มารับบริการเพิ่มขึ้นได้ จึงต้องย้ายสถานที่ทำการแห่งใหม่ นอกจากงบประมาณในการก่อสร้างจากกระทรวงสาธารณสุข ยังได้รับการสนับสนุนจากภาคประชาชน ท้องถิ่น กำนันผู้ใหญ่บ้าน ทหารจาก ม.พัน 12 จิตอาสา และคณะอสม. ทำให้โรงพยาบาลสูงเม่นแห่งใหม่สามารถเปิดให้บริการได้ ตั้งแต่วันที่ 17 ตุลาคม 2565
******************************************* 2 ธันวาคม 2565
วันศุกร์ที่ 2 ธันวาคม 2565
กรมที่ดิน ชี้แจงกรณีถือครองที่ดินแทนคนต่างด้าว โดย นางพนิตาวดี ปราชญ์นคร รองอธิบดีกรมที่ดิน
กรมที่ดิน ชี้แจงกรณีถือครองที่ดินแทนคนต่างด้าว โดย นางพนิตาวดี ปราชญ์นคร รองอธิบดีกรมที่ดิน
กรมที่ดิน ชี้แจงกรณีถือครองที่ดินแทนคนต่างด้าว โดย นางพนิตาวดี ปราชญ์นคร รองอธิบดีกรมที่ดิน
ตามที่มีข่าวปรากฏในสื่อต่าง ๆ เกี่ยวกับคนต่างด้าวซื้อที่ดินในหมู่บ้านจัดสรรเกือบทั้งโครงการ จากการตรวจสอบชื่อผู้ถือกรรมสิทธิ์ในโครงการหมู่บ้านจัดสรร พบว่าเป็นบุคคลไทยทั้งหมด ซี่งจะต้องดำเนินการตรวจสอบว่าคนไทยเหล่านี้ถือที่ดินแทนคนต่างด้าวหรือไม่ หากพบว่าเป็นการถือที่ดินแทนคนต่างด้าว จะต้องดำเนินการทางกฎหมายต่อไป
ปัจจุบันการถือครองที่ดินของบุคคลต่างด้าวบางประเภท สามารถดำเนินการได้ตามกฎหมายเฉพาะ เช่น
1. กฎกระทรวงกำหนดหลักเกณฑ์ วิธีการ และเงื่อนไข การได้มาซึ่งที่ดินเพื่อใช้เป็นที่อยู่อาศัยของคนต่างด้าว พ.ศ. 2545
2. พระราชบัญญัติส่งเสริมการลงทุน พ.ศ 2520
3. พระราชบัญญัติเขตพัฒนาพิเศษภาคตะวันออก พ.ศ. 2561 เป็นต้น
แต่บุคคลต่างด้าวยังมิอาจได้มาตามประมวลกฎหมายที่ดินได้ ซึ่งในการตรวจสอบกรณี นิติบุคคลขอได้มาซึ่งที่ดิน ว่าจะเป็นนิติบุคคลต่างด้าวหรือไม่นั้น
มีแนวทางปปฏิบัติ ให้ตรวจสอบว่า มีคนต่างด้าวถือหุ้น เกิน 49% หรือไหม และมีหุ้นส่วนคนต่างด้าวเกิน 50% ของผู้เป็นหุ้นส่วนหรือไม่ หากตรวจสอบแล้ว ไม่เกินกว่าที่กฎหมาย. กำหนด ถือว่า นิติบุคคลดังกล่าวเป็นนิติบุคคล สัญชาติไทย สามารถถือครองที่ดินในประเทศไทยได้ ตาม มาตรา 97 แห่งประมวลกฎหมายที่ดิน
สำหรับการได้มาซึ่งที่ดินของนิติบุคคล ที่มีเหตุที่น่าสงสัยคนไทยเป็นผู้ถือหุ้นแทนคนต่างด้าว พนักงานเจ้าหน้าที่ต้องสอบสวนให้ปรากฏข้อเท็จจริง ว่าคนไทยเหล่านี้ เป็นผู้ถือหุ้นที่แท้จริง มิได้ถือแทนคนต่างด้าว โดยสอบสวนผู้ถือหุ้นคนไทยที่ถือหุ้นส่วนใหญ่ในประเด็น
- มีอาชีพใด
- รายได้ต่อเดือนเท่าไร โดยแสดงหลักฐานประกอบ
- เงินที่ซื้อหุ้นมีที่มาอย่าไร เป็นต้น
ส่วนกรณี บุคคลต่างด้าวเช่าที่ดิน หรือถือสิทธิประเภทอื่นในระยะยาว พนักงานเจ้าหน้าที่ต้องสอบสวนว่าวัตถุประสงค์ในการเช่าที่ดินเพื่อนำไปประกอบกิจการใด ผู้ให้เช่าถือกรรมสิทธิ์แทนบุคคลต่างด้าวผู้เช่าหรือไม่ หรือขัดต่อ พรบ. ประกอบธุรกิจของคนต่างด้าว หรือไม่
จากกรณีที่เป็นข่าว ก่อให้เกิดความห่วงใยในเรื่องความเข้าใจของประชาชน เกี่ยวกับการได้มาซึ่งที่ดินของบุคคลต่อด้าว กรมที่ดิน ได้มีหนังสือสั่งการเน้นย้ำให้พนักงานเจ้าหน้าที่ใช้ความรอบคอบ และสอบสวนให้ได้ข้อเท็จจริงให้ปรากฏชัดเจน กรณีที่คนไทยซื้อที่ดิน ว่าจะเข้าลักษณะเป็นการถือครองที่ดินแทนบุคคลต่างด้าวหรือไม่ ตลอดจนให้ทำการประชาสัมพันธ์ให้ทราบด้วยว่าการถือครองที่ดินแทนคนต่างด้าวจะมีความผิดฐานแจ้งความเท็จ และแจ้งให้เจ้าพนักงานจดข้อความอันเป็นเท็จลงในเอกสารราชการ ทั้งตามประมวลกฎหมายที่ดินและประมวลกฎหมายอาญารวมถึงบุคคลต่างด้าวก็มีความผิด ซึ่งมีอัตราโทษทั้งจำและปรับส่วนที่ดินที่ได้มาโดยไม่ชอบด้วยกฎหมายนั้น ก็จะต้องจำหน่ายหากไม่จำหน่าย อธิบดีกรมที่ดินก็มีอำนาจจำหน่ายที่ดินนั้นได้
ที่มา : ประชาสัมพันธ์ กรมที่ดิน
วันศุกร์ที่ 2 ธันวาคม 2565
เกษตรฯ จับมือ 3 หน่วยงาน ขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง
เกษตรฯ จับมือ 3 หน่วยงาน ขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังร่วมพิธีลงนามบันทึกข้อตกลงความร่วมมือ โครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ระหว่าง กระทรวงเกษตรและสหกรณ์ กระทรวงมหาดไทย กระทรวงพาณิชย์ และธนาคารเพื่อการเกษตรและสหกรณ์การเกษตร (ธ.ก.ส.) โดยได้รับเกียรติจาก นายธนารัตน์ งามวลัยรัตน์ ผู้จัดการ ธ.ก.ส. นายวันชัย วราวิทย์ รองปลัดกระทรวงพาณิชย์ และนายพิริยะ ฉันทดิลก รองอธิบดีกรมการปกครอง กระทรวงมหาดไทย เป็นผู้แทนหน่วยงานร่วมลงนาม ณ กระทรวงเกษตรและสหกรณ์ ว่า กระทรวงเกษตรและสหกรณ์ ได้จัดทำโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง โดยในปี 2566 มีเป้าหมายครอบคลุมพื้นที่ 76 จังหวัด จำนวน 878 หมู่บ้าน วงเงิน 5 ล้านบาท มุ่งหวังที่จะบูรณาการด้านการเกษตรในระดับหมู่บ้านผ่านคณะกรรมการหมู่บ้าน เพื่อยกระดับรายได้เกษตรกรและสินค้าเกษตรให้มีมูลค่าสูง รวมทั้งส่งเสริมให้เกษตรกรเข้าถึงแหล่งทุนทางการเกษตร ลดการพึ่งพาจากภาครัฐ ซึ่งมีกรอบระยะเวลาความร่วมมือ 5 ปี ตั้งแต่ปีงบประมาณ พ.ศ. 2566-2570 ตลอดจนปฏิรูประบบการบริหารราชการของกระทรวงเกษตรและสหกรณ์ให้มีการบูรณาการทุกภาคส่วนอย่างแท้จริงและใช้ทรัพยากรที่มีได้อย่างเต็มศักยภาพ
เริ่มดำเนินการส่งเสริมให้เกษตรกรและสถาบันเกษตรกรในพื้นที่สามารถวิเคราะห์ศักยภาพและโอกาส วางแผนการผลิตที่เชื่อมโยงกับความต้องการของตลาด มีตลาดรองรับที่ชัดเจน เพื่อจัดทำแผนธุรกิจเกษตรรายสินค้าในการเข้าถึงแหล่งทุนจากสถาบันการเงิน ตลอดจนเข้าถึงนวัตกรรมและเทคโนโลยีที่จำเป็น การทำเกษตรที่ได้มาตรฐานเพื่อยกระดับการผลิตของตนเอง และเพื่อให้มีฐานข้อมูลกิจกรรมการทำการเกษตรที่มีความเป็นปัจจุบันทุกเวลา ใช้ประกอบการวิเคราะห์ ประมวลผล ประกอบการตัดสินใจในการกำหนดนโยบาย บริหารจัดการ และการให้ความช่วยเหลือในด้านต่าง ๆ นำไปสู่การปรับโครงสร้างการผลิตในภาคการเกษตรในระดับพื้นที่อย่างแท้จริง โดยการดำเนินการทั้งหมดนี้ มีการสร้างกลไกการบริหารงานและการมีส่วนร่วมตั้งแต่ในระดับพื้นที่และส่วนกลางในการขับเคลื่อนและพัฒนาภาคการเกษตรให้บรรลุเป้าหมายตามเจตนารมณ์ของยุทธศาสตร์ชาติต่อไป
“โครงการดังกล่าวเป็นความร่วมมือระหว่างกระทรวงเกษตรและสหกรณ์ กระทรวงมหาดไทย กระทรวงพาณิชย์ และธนาคารเพื่อการเกษตรและสหกรณ์การเกษตร มีวัตถุประสงค์เพื่อทบทวนและขับเคลื่อนแผนพัฒนาหมู่บ้าน รวมทั้งจัดทำแผนงาน/โครงการด้านการเกษตรที่มีความเชื่อมโยงกับแผนชุมชน ซึ่งได้มาจากปัญหาและความต้องการของประชาชนที่ผ่านกระบวนการมีส่วนร่วมของประชาชนและภาคีต่าง ๆ ในพื้นที่ เพื่อยกระดับการผลิตสินค้าเกษตรระดับหมู่บ้านให้มีมูลค่าเพิ่มขึ้น ได้แก่ สินค้าเกษตรอัตลักษณ์ สินค้าเกษตรปลอดภัย สินค้าเกษตรอัจฉริยะ สินค้าเกษตรแปรรูป และสินค้าเกษตรชีวภาพ โดยมีอาสาสมัครเกษตรหมู่บ้านเป็นกลไกหลักในการเชื่อมโยงการขับเคลื่อนภาคการเกษตรระดับหมู่บ้านเพื่อบูรณาการการทำงานด้านการเกษตรทั้งภาครัฐ ภาคเอกชน และภาคประชาสังคม ให้เกิดขึ้นเป็นรูปธรรมในระดับพื้นที่” รองปลัดเกษตรฯ กล่าว.
วันพฤหัสบดีที่ 1 ธันวาคม 2565
รมว.เฮ้ง ห่วงลูกจ้าง ขสมก.สั่ง กสร.นำหลักแรงงานสัมพันธ์เจรจาหาข้อยุติโดยเร็ว
รมว.เฮ้ง ห่วงลูกจ้าง ขสมก.สั่ง กสร.นำหลักแรงงานสัมพันธ์เจรจาหาข้อยุติโดยเร็ว
วันที่1ธันวาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับสมาชิกสหภาพแรงงานรัฐวิสาหกิจองค์การขนส่งมวลชนกรุงเทพ(ขสมก.)นำโดยนายสมพงศ์สวัสดีภาพและคณะประมาณ30คนเดินทางมายื่นหนังสือต่อรัฐมนตรีว่าการกระทรวงแรงงานขอให้ช่วยเหลือกรณีนายจ้างไม่จ่ายค่าจ้างให้กับสมาชิกสหภาพแรงงานบางคนโดยเห็นว่าเป็นการแทรกแซงการดำเนินกิจการของสหภาพแรงงาน ซี่งมีผู้บริหารระดับสูงกระทรวงแรงงานเข้าร่วมด้วยณห้องจัตุมงคลชั้น6อาคารกระทรวงแรงงาน
นายสุชาติกล่าวว่าตามที่สมาชิกสหภาพแรงงานรัฐวิสาหกิจขสมก.ได้มายื่นหนังสือเพื่อขอความช่วยเหลือ
กรณีประเด็นปัญหาที่เกิดขึ้นดังกล่าวจึงขอให้ช่วยตรวจสอบถึงการดำเนินการของนายจ้างว่ามีความถูกต้องหรือไม่ซึ่งในเรื่องนี้นั้นท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกำกับดูแลกระทรวงแรงงานได้ให้ความสำคัญกับความเดือดร้อนของพี่น้องผู้ใช้แรงงานทุกกลุ่มและกำชับให้กระทรวงแรงงานดำเนินการตรวจสอบข้อเท็จจริงเพื่อให้ลูกจ้างได้รับสิทธิความคุ้มครองตามกฎหมายเบื้องต้นในส่วนของกระทรวงแรงงานผมได้สั่งการให้กรมสวัสดิการและคุ้มครองแรงงานได้ชี้แจงถึงประเด็นปัญหาที่เกิดขึ้นพร้อมทั้งหาแนวทางในการช่วยเเหลือรวมทั้งให้เจรจากับฝ่ายนายจ้างโดยใช้หลักแรงงานสัมพันธ์ที่ดีเพื่อให้ได้ข้อยุติโดยเร็วต่อไป
+++++++++++++++++++
กองเผยแพร่และประชาสัมพันธ์
1ธันวาคม2565
วันศุกร์ที่ 2 ธันวาคม 2565
ปลัดดีอีเอส เปิดประชุม “สถิติทางการเพื่อการพัฒนาประเทศ”
ปลัดดีอีเอส เปิดประชุม “สถิติทางการเพื่อการพัฒนาประเทศ”
วันนี้(2ธันวาคม 65)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดการประชุม“สถิติทางการเพื่อการพัฒนาประเทศ”พร้อมกล่าวปาฐกถาพิเศษ“ความสำคัญของข้อมูลในยุคดิจิทัล”จัดโดยสำนักงานสถิติแห่งชาติ เพื่อให้หน่วยงานรับรู้และเข้าใจต่อการขับเคลื่อนการพัฒนาสถิติและแผนกำหนดความรับผิดชอบในการจัดทำสถิติทางการรวมทั้งการสนับสนุนในการขึ้นชุดข้อมูลสถิติทางการบนระบบบัญชีข้อมูลหน่วยงานและลงทะเบียนระบบบัญชีข้อมูลภาครัฐ(GD Catalog)โดยดีอีเอสได้จัดเตรียมโครงสร้างพื้นฐานด้านดิจิทัลเพื่อให้บริการระบบคลาวด์กลางภาครัฐ(Government Data Center and Cloud Service: GDCC)ที่จะเป็นPlatformกลางสำหรับให้บริการข้อมูลโดยมีดร.ปิยนุชวุฒิสอนผู้อำนวยการสำนักงานสถิติแห่งชาติให้การต้อนรับณโรงแรมอัศวินแกรนด์คอนเวนชั่นกรุงเทพฯ
_______________________
วันศุกร์ที่ 2 ธันวาคม 2565
​PM hands down policy on EVs industry to ensure balance between economic growth and environmental protection
​PM hands down policy on EVs industry to ensure balance between economic growth and environmental protection
December 2, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has handed down a policy to promote Thailand as EV manufacturing base through green investment, and instructed concerned agencies to incorporate environmental goals in their operation, in line with the Government’s policy on EVs and renewable energy, toward carbon neutrality.
The Government strives to promote green energy and economic growth, and to develop the country’s EV industry through implementation of the [emailprotected] campaign, which aims to boost manufacturing capacity of EVs by 30% by 2030, in order for Thailand to become ASEAN’s EV manufacturing hub. The private sector has, so far, welcomed these policy and direction, as seen in an increase of foreign investment in the country’s EV industry.
According to Arthur D. Little (ADL)’s article on its website: https://www.adlittle.com/ on 2022 Global Electric Mobility Readiness Index (GEMRIX), Thailand ranks 9 and is categorized as “Emerging EV Market” with the score between 40-60. Comparing to the year 2018, in which Thailand was ranked 13th, the country has shown a number of positive developments, including the Government’s incentives that would accelerate growth in EVs industry. ADL noted Thailand’s potential to become leader in EV manufacturing at the regional level despite some challenges.
The Government Spokesperson thanked all concerned sectors, on behalf of the Government, for their contribution to make Thailand one of the world’s emerging EV markets. The Government stands ready to provide support and accommodate consumers’ increasing demand for EVs in the years to come, and to exchange views with stakeholders on excellent practices and investment expansion to promote research and innovation that ensure balance between economic growth and environmental protection.
วันศุกร์ที่ 2 ธันวาคม 2565
การทางพิเศษแห่งประเทศไทย ยกเว้นการเก็บค่าผ่านทางพิเศษ รวม 3 สายทาง
ในวันจันทร์ที่ 5 และวันเสาร์ที่ 10 ธันวาคม 2565
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ในวันจันทร์ที่ 5 และวันเสาร์ที่ 10 ธันวาคม 2565 ตั้งแต่เวลา 00.01 น. ถึงเวลา 24.00 น. ดังนี้
- ทางพิเศษเฉลิมมหานคร (ทางด่วนขั้นที่ 1) จำนวน 19 ด่าน
- ทางพิเศษศรีรัช (ทางด่วนขั้นที่ 2) จำนวน 31 ด่าน
- ทางพิเศษอุดรรัถยา (บางปะอิน - ปากเกร็ด) จำนวน 10 ด่าน
เนื่องจากวันจันทร์ที่ 5 ธันวาคม 2565 เป็นวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และวันเสาร์ที่ 10 ธันวาคม 2565 วันรัฐธรรมนูญ ซึ่งเป็นวันหยุดราชการประจำปี ตามประกาศสำนักนายกรัฐมนตรี ตามที่ กทพ. บริษัททางด่วน และรถไฟฟ้ากรุงเทพ จำกัด (มหาชน) และ บริษัททางด่วนกรุงเทพเหนือ จำกัด ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน -ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอำนวยความสะดวกในการเดินทางของประชาชนในวันหยุด
ทั้งนี้ ผู้ใช้ทางพิเศษสามารถดาวน์โหลด Application “EXAT Portal” เพื่อเข้าไปอัปเดตเป็น บัตร Easy Pass Plus + เข้าไปใช้งานระบบ M-Flow โดยไม่ต้องลงทะเบียนใหม่ รวมถึงยังสามารถตรวจสอบยอดเงินคงเหลือในบัตร Easy Pass ตลอดจนรับข่าวสารโปรโมชันและสิทธิประโยชน์ต่าง ๆ อีกทั้งยังสามารถขอความช่วยเหลือฉุกเฉิน (SOS) ผ่านทางแอปพลิเคชันดังกล่าวได้อีกช่องทางหนึ่งด้วย
วันศุกร์ที่ 2 ธันวาคม 2565
รองนายกฯ พลเอก ประวิตรฯ ลงพื้นที่แก้ปัญหาน้ำอีสาน สั่งการรับมือกับภัยแล้งและดูแก้ปัญหาที่ดินทำกินประชาชน
รองนายกฯ พลเอก ประวิตรฯ ลงพื้นที่แก้ปัญหาน้ำอีสาน สั่งการรับมือกับภัยแล้งและดูแก้ปัญหาที่ดินทำกินประชาชน
วันนี้ (2 ธันวาคม 2565) พลเอก ประวิตร วงษ์สุวรรณ รองนายกรัฐมนตรี พร้อม รัฐมนตรีว่าการกระทรวงดิจิทัลเพื่อเศรษฐกิจเเละสังคม รัฐมนตรีช่วยว่าการกระทรวงการคลัง รัฐมนตรีช่วยว่าการกระทรวงกลาโหม และคณะ เดินทางลงพื้นที่ภาคอีสาน จ.มุกดาหาร เพื่อตรวจติดตามการบริหารจัดการแก้ปัญหาน้ำแล้งและรับฟังปัญหาจากประชาชนในพื้นที่ โดย มี ผู้ว่าราชการจังหวัดมุกดาหาร เลขาธิการสำนักงานทรัพยากรน้ำแห่งชาติ (สทนช.) และหัวหน้าส่วนราชการต่าง ๆ ให้การต้อนรับ ณ ศาลากลาง จ.มุกดาหาร
ภาพรวม ปี 61-64 จ.มุกดาหาร ได้รับงบประมาณบริหารจัดการน้ำกว่า 4,300 ล้านบาท ในการพัฒนาระบบป้องกันน้ำท่วม ทั้งการปรุงลำน้ำ พัฒนาแหล่งน้ำและระบบระบายน้ำ มีพื้นที่ได้รับประโยชน์ เกือบ 40,000 ไร่ ครอบคลุม 17,873 ครัวเรือน และในปี 66 - 67 มีแผนพัฒนาลุ่มน้ำห้วยมุก อ่างเก็บน้ำห้วยเปื่อย และระบบป้องกันน้ำท่วม โดยได้รับการจัดสรรงบประมาณ 1,063 ล้านบาท
พลเอก ประวิตรฯ ได้ย้ำสั่งการ ขอให้ จังหวัดเร่งช่วยเหลือเกษตรกรที่ไม่มีที่ดินทำกิน จากปัญหาการจำนอง การขายฝาก เพื่อให้เกษตรกรยังคงมีสิทธิ์ในที่ดินทำกินของตัวเอง และการแก้ปัญหาความยากจนและลดความเหลื่อมล้ำในพื้นที่ โดยให้บูรณาการความร่วมมือภาคีการพัฒนาต่างๆ และบริหารจัดการข้อมูลแบบชี้เป้า (TPMAP)
สำหรับการบริหารจัดการน้ำ ขอให้ สทนช.ประสาน กับ ฝ่ายปกครอง ระดับจังหวัดเตรียมพร้อมรับมือกับสาธารณภัยที่อาจเกิดขึ้น โดยต้องให้ความสำคัญ ขับเคลื่อน แผนป้องกันและแก้ไขภาวะน้ำท่วมน้ำแล้งระดับพื้นที่แต่ละจังหวัด โดยในส่วนของมุกดาหาร ขอให้เร่งดำเนินการก่อสร้างประตูระบายน้ำบังอี่ให้เสร็จตามแผนงาน พร้อมทั้งให้ขยายผล กระจายขุดเจาะบาดาลโดยใช้พลังงานแสงอาทิตย์สูบน้ำขึ้น เพื่อแก้ปัญหาพื้นที่ขาดแคลนน้ำอุปโภค บริโภคให้ครอบคลุมปัญหา
พร้อมกันนี้ ขอให้เร่งแก้ปัญหาน้ำประปาที่ไม่พอใช้ ในพื้นที่ 7 หมู่บ้าน อ.คำชะอี ที่เคยประสบปัญหาน้ำประปาไม่พอใช้ โดยเฉพาะให้เร่งสำรวจและแก้ไขการชำรุดของระบบประปาหมู่บ้าน และบริหารจัดการน้ำดิบที่เป็นปัญหาให้เพียงพอต่อการใช้งานของประชาชนในฤดูแล้ง
บ่ายวันเดียวกันนี้ พลเอก ประวิตรฯ จะลงพบปะประชาชน เพื่อรับทราบปัญหาและตรวจติดตามความคืบหน้าการบริหารจัดการน้ำ ในการก่อสร้างประตูระบายน้ำ ห้วยบังอี่ ต.โพธิ์ไทร อ. ดอนตาล และโครงการขุดเจาะน้ำบาดาลและสูบน้ำด้วยพลังแสงอาทิตย์ บ้านนาดี อ. เมืองมุกดาหาร ต่อไป